stanford-oval/wikipedia huggingface dataset:
Tidiatsuroni

| Tidiatsuroni |
| --- | --- |

Tunnisteet
IUPAC-nimi:  1-fenyyli-3-(tiadiatsol-5-yyli)urea
CAS-numero:  51707-55-2
PubChem CID:  40087
SMILES:  C1=CC=C(C=C1)NC(=O)NC2=CN=NS2
Ominaisuudet
Molekyylikaava:  C9H8SN4O
Moolimassa:  220,264 g/mol
Sulamispiste:  211,5 °C
Tiheys:  1,51 g/cm3
Liukoisuus veteen:  Liukenee hieman veteen
Tidiatsuroni (C9H8SN4O) on fenyyliureajohdannaisiin kuuluva orgaaninen yhdiste. Yhdistettä käytetään maataloudessa herbisidinä ja kasvien kasvua säätelevänä aineena. Aineen käyttö Euroopan unionin alueella kiellettiin komission päätöksellä huhtikuussa 2008.
Ominaisuudet

Huoneenlämpötilassa tidiatsuroni on väritön kiteinen aine. Yhdiste hajoaa kuumennettaessa sulamispisteeseensä. Tidiatsuroni liukenee vain pieniä määriä veteen, mutta liukenee paremmin orgaanisiin liuottimiin kuten asetoniin, dimetyyliformamidiin, dimetyylisulfoksidiin ja metanoliin.
Tidiatsuronilla on sytokiniinien kaltaisia vaikutuksia. Yhdiste nopeuttaa kasvien kasvua, hedelmien kypsymistä ja siementen itämistä. Yhdiste myös suurina määrinä aiheuttaa lehtien putoamista jo vihreinä ennen kellastumista. Tidiatsuroni imeytyy kasvien solukkoihin juurien kautta.
Valmistus ja käyttö

Tidiatsuronia syntetisoidaan käyttämällä lähtöaineena 5-(1,2,3-tiadiatsoli)isosyanaattia ja aniliinia emäksisissä olosuhteissa tai fenyyli-isosyanaatin ja 3-amino-1,2-tiadiatsolin välisellä reaktiolla.
Tidiatsuronia käytetään rikkaruohomyrkkynä ja kasvien lehtien putoamista aikaansaavana kemikaalina. Jälkimmäisen käyttöön se soveltuu erityisesti puuvillan viljelyksessä.
Rajaton (elokuva)

| Rajaton> Limitless |
| --- | --- |

Ohjaaja:  Neil Burger
Käsikirjoittaja:  Leslie Dixon
Perustuu:  Alan Glynnin romaaniin The Dark Fields
Tuottaja:  Leslie Dixon Ryan Kavanaugh Scott Kroopf
Säveltäjä:  Paul Leonard-Morgan
Kuvaaja:  Jo Willems
Leikkaaja:  Tracy Adams Naomi Geraghty
Tuotantosuunnittelija:  Patrizia von Brandenstein
Pääosat:  Bradley Cooper Abbie Cornish Robert De Niro
Valmistustiedot
Valmistusmaa:  Yhdysvallat
Tuotantoyhtiö:  Relativity Media Virgin Produced Rogue Many Rivers Boy of the Year Intermedia Film
Levittäjä:  Relativity Media Netflix
Ensi-ilta:   18. maaliskuuta 2011  8. huhtikuuta 2011
Kesto:  105 minuuttia
Alkuperäiskieli:  englanti
Budjetti:  27 miljoonaa USD
Tuotto:  161,8 miljoonaa USD
Seuraaja:  Limitless–televisiosarja
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Rajaton (engl. Limitless) on Neil Burgerin ohjaama Alan Glynnin romaaniin The Dark Fields perustuva jännityselokuva, jonka ensi-ilta oli vuonna 2011. Elokuvaa seuraa vuonna 2015 alkanut Limitless-televisiosarja.
Elokuvassa kirjoitusvaikeuksista ja rahaongelmista kärsivä kirjailija saa kokeellisen nootropiini-lääkkeen avulla aivojensa koko kapasiteetin käyttöönsä, mikä muuttaa hänen elämänsä täysin.
Pääosissa

| 0 | 1 | 2 |
| --- | --- | --- |
|  Bradley Cooper  | … |  Edward (Eddie) Morra   |
|  Robert De Niro  | … |  Carl Van Loon   |
|  Abbie Cornish  | … |  Lindy   |
|  Anna Friel  | … |  Melissa Gant   |
|  Johnny Whitworth  | … |  Vernon Gant   |
|  Robert John Burke  | … |  Don Pierce   |
|  T.V. Carpio  | … |  Valerie   |
|  Patricia Kalember  | … |  Mrs. Atwood   |
|  Andrew Howard  | … |  Gennady   |
Aiheesta muualla

Virallinen sivusto (Arkistoitu – Internet Archive)
Aiheesta muualla > Arvostelut

Aleksi Salonen: Rajaton  23.8.2011. Filmgoer.fi. Arkistoitu 31.8.2011. Viitattu 1.9.2011.
Päivi Laajalahti: Rajaton  6.4.2011. Episodi.
Henri Waltter Rehnström: Pilleri laajentaa aivoja  ´14.4.2011. Turun ylioppilaslehti. Arkistoitu 13.2.2015. Viitattu 13.2.2015.
Jussi U. Pellonpää: Rajaton filmifin.com.  8.4.2011. Arkistoitu 13.2.2015. Viitattu 13.2.2015.
Tieteellisten vallankumousten rakenne

Tieteellisten vallankumousten rakenne (engl. The Structure of Scientific Revolutions) on tieteenfilosofi Thomas Kuhnin vuonna 1962 ilmestynyt kirja.
Aiheesta muualla

Sami Pihlström: Tieteenfilosofian jättiläiset vastakkain. Niin & näin 3/1996.
Tomi Kokkonen: Tieteen kehitysdynamiikka. Logos-ensyklopedia, Filosofia.fi 15.11.2009.
Tiede ja etiikka

| Tiede ja etiikka |
| --- | --- |

Kirjailija:  Paavo Löppönen, Pirjo H. Mäkelä, Keijo Paunio (toim.)
Kansitaiteilija:  Olavi Hankimo, Matti Tirri (kuva)
Kieli:  suomi
Genre:  tieteen etiikka
Kustantaja:  WSOY
Julkaistu:  1991
Ulkoasu:  sidottu
Sivumäärä:  431
ISBN:  951-0-174-29-7
Löydä lisää kirjojaKirjallisuuden teemasivulta
Tiede ja etiikka on Paavo Löppösen, Pirjo H. Mäkelän ja Keijo Paunion toimittama ja WSOY:n kustantama tietokirja vuodelta 1991.
Kirja on syntynyt Suomen Akatemian keskustoimikunnan asettaessa vuonna 1989 jaoston käsittelemään tutkimusetiikkaa aikaisempaa laajemmin. Jaoston puheenjohtajana on ollut keskustoimikunnan varapuheenjohtaja Keijo Paunio ja sihteerinä Paavo Löppönen. Maaliskuussa 1991 Suomen Akatemia järjesti tutkimusetiikkaa käsittelevän asiantuntijaseminaarin. Kirjan kirjoittajat ovat tuon seminaarin osanottajia. Seminaarin yhteydessä on myös laadittu kolmen työryhmän raportit, jotka ovat tämän kirjan lopussa.
Kirjan esipuheen on laatinut Tieteen keskustoimikunnan puheenjohtaja Erik Allardt Suomen Akatemiasta. Liitteessä on Paavo Löppösen kirjoitus Tutkimuseettisistä säännöistä.
USS Liberty (AGTR-5)

| USS Liberty |
| --- | --- |
 USS Liberty
Aluksen vaiheet
Rakentaja:  Oregon Shipbuilding Corporation, Portland, Oregon
Kölinlasku:  23. helmikuuta 1945
Laskettu vesille:  6. huhtikuuta 1945
Palveluskäyttöön:  4. toukokuuta 1945
Poistui palveluskäytöstä:  1. kesäkuuta 1968
Loppuvaihe:  myyty romutettavaksi 1970
Tekniset tiedot
Uppouma:  7 725 t
Pituus:  139 m
Leveys:  18 m
Syväys:  7 m
Koneteho:  8 500 hp (6,3 MW)
Nopeus:  16 solmua
Miehistöä:  358
USS Liberty (runkonumerot AG-158 ja ATGR-5) oli Yhdysvaltain laivaston vuonna 1945 vesille laskettu Belmont-luokan tukilaiva, joka oli varustettu elektronisten tiedustelutietojen keräämiseen. Alus joutui itäisellä Välimerellä Israelin ilmavoimien ja Israelin armeijan torpedoveneiden hyökkäyksen kohteeksi 8. kesäkuuta 1967. Hyökkäyksen seurauksena 34 miehistön jäsentä sai surmansa ja 171 haavoittui.
Valmistus

Maritime Commission tilasi V2-S-AP3 tyyppisen rahtialuksen SS Simmons Victoryn Oregon Shipbuilding Corporationilta Portlandista Oregonista, missä köli laskettiin 23. helmikuuta 1945. Alus laskettiin vesille 6. huhtikuuta kumminaan Kenneth L. Cooperin puoliso ja luovutettiin tilaajalle 4. toukokuuta.
Palvelus

Toisen maailmansodan viimeisinä kuukausina alus kuljetti rahtia Coastwise Linen lipun alla. Alus teki yhdeksän matkaa Korean rannikolle 18. marraskuuta 1950 – 23. joulukuuta 1952 kuljettaen materiaalia Yhdysvaltain Koreassa oleville joukoille.
Simmons Victory siirrettiin 1958 Kansalliseen reservilaivastoon ja ankkuroitiin Puget Soundiin Olympiaan Washingtoniin. Yhdysvaltain laivasto lunasti helmikuussa 1963 aluksen, joka siirrettiin Willamette Iron and Steel Corporationille Oregonin Portlandiin muutettavaksi tieteellis-tekniseksi tutkimusalukseksi. Alus nimettiin telakalla 8. kesäkuuta uudelleen USS Libertyksi runkonumerolla AG-158, mikä vaihdettiin 1. huhtikuuta 1964 runkonumeroksi ATGR-5. Alus otettiin 30. joulukuuta 1964 palvelukseen Bremertonissa Washingtonissa ensimmäisenä päällikkönään Daniel T. Wieland.
Bremertonissa tehdyn varustamisen jälkeen alus siirrettiin Norfolkiin, jonne se saapui 23. helmikuuta 1965. Alus liitettiin 8. apulaivueeseen (engl. Service Squadron 8) ja sille asennettiin elektronisen sodankäynnin laitteistoja sekä uusi viestintäjärjestelmä. Huhtikuun ja toukokuun alun alus oli koeajoissa ja sen miehistö koulutettavana Guantanamonlahdella Kuubassa.
Liberty lähti 15. kesäkuuta Norfolkista Afrikan länsirannikolle, jossa se suoritti mittauksia Kanariansaarilta Hyväntoivonniemeen. Aluksen palattua 22. lokakuuta Yhdysvaltain itärannikolle Norfolkiin miehistön koulutusta jatkettiin, kunnes alus lähti jälleen 4. tammikuuta 1966 Afrikan rannikolle. Se teki vuoden 1966 elokuuhun mennessä vielä toisen purjehduksen Afrikan rannikolle ja lähti neljännelle purjehdukselleen 1. marraskuuta.
Verneri Hellman

| Verneri Hellman> Henkilötiedot |
| --- | --- |
Syntynyt: 11. kesäkuuta 2003 (ikä 21) Pori, Suomi
Kansalaisuus:   Suomi
Jääkiekkoilija
Lempinimi:  VH, Hele, Venkku
Pelipaikka:  puolustaja
Maila:  vasen
Pituus:  190 cm
Paino:  96 kg
Seura
Seura (P):  Ässät
Sarja:  SM-liiga
Nyk. seura:  TPS (SM-liiga)
Pelinumero:  28 / 29
Pelaajaura
Pääsarjaura:  2022–
Aik. seurat:  Kiekko-Vantaa (Mestis)
Verneri Juho Johannes Hellman (s. 11. kesäkuuta 2003 Pori) on suomalainen jääkiekkopuolustaja, joka pelaa neljän ottelun sopimuksella SM-liigajoukkue Turun Palloseurassa lainalla Porin Ässistä.
Ura > Seuraura

Hellman aloitti jääkiekkoilun seitsemänvuotiaana Porin Ässissä. Hän oli kaudella 2018–2019 joukkueensa tehokkain puolustaja sekä C-nuorten SM-karsinnoissa tehoilla 2+17=19 että C-nuorten SM-sarjassa tehoilla 1+9=10. Kaudella 2021–2022 Hellman oli tehoilla 2+22=24 Ässien U20-joukkueen tehokkain puolustaja Valtteri Viirretin kanssa.
Huhtikuussa 2022 Hellman teki Ässien kanssa vuoden mittaisen SM-liigasopimuksen. Hän aloitti kauden 2022–2023 seuran U20-joukkueessa. Hellman teki liigadebyyttinsä Tapaninpäivänä 26. joulukuuta 2022 vieraissa Pelicansia vastaan. Hänet merkittiin Ässien seitsemänneksi puolustajaksi. Hellman sai ottelussa jääaikaa 7.04 minuuttia ja hänelle merkittiin teholukema –1. Kaikkiaan Hellman pelasi SM-liigassa kauden aikana yhdeksän runkosarja- ja kahdeksan playoff-ottelua ilman tehopisteitä. Huhtikuussa 2023 hän teki Ässien kanssa kaksivuotisen jatkosopimuksen.
Syyskuussa 2023 Ässät lainasi Hellmanin kahden ottelun ajaksi Mestis-joukkue KeuPa HT:hen. Lokakuussa Ässät vuokrasi hänet alustavasti 17. joulukuuta 2023 asti ulottuvalla sopimuksella Kokkolan Hermekseen. Hellman pelasi siellä seitsemän ottelua. Joulukuussa Ässät lainasi hänet alustavasti 6. tammikuuta 2024 asti kestävällä sopimuksella jo kauden kolmanteen Mestis-joukkueeseen, Iisalmen Peli-Karhuihin. Hellman pelasi Mestiksessä kauden 2023–2024 aikana yhteensä 15 runkosarjaottelua tehden kaksi syöttöpistettä. Ässien SM-liigajoukkueessa hän pelasi 16 runkosarjaottelua tehden yhden syöttöpisteen.
Ässät lainasi Hellmanin syyskuussa 2024 toistaiseksi voimassa olevalla sopimuksella Mestis-joukkue Kiekko-Vantaaseen. Marraskuussa 2024 Ässät lainasi Hellmanin neljän ottelun sopimuksella Turun Palloseuraan.
Ura > Maajoukkueura

Hellman nimettiin syksyllä 2022 kahdesti nuorten maajoukkueeseen, mutta hän joutui jäämään kuitenkin molemmilla kerroilla pois.
Muuta

Hellman on maininnut jääkiekkoilijoina esikuvikseen Mikael Kurjen ja Ari Vallinin sekä Erik Karlssonin ollessaan C-juniori-ikäinen.
Hellman valmistui ylioppilaaksi Porin lukiosta keväällä 2022.
Rakkauskirjeitä Julialle

| Rakkauskirjeitä Julialle> Letters to Juliet |
| --- | --- |

Ohjaaja:  Gary Winick
Käsikirjoittaja:   José Rivera  Tim Sullivan 
Tuottaja:   Caroline Kaplan  Ellen Barkin  Mark Canton  Sharan Kapoor 
Säveltäjä:  Andrea Guerra
Kuvaaja:  Marco Pontecorvo
Leikkaaja:  Bill Pankow
Pääosat:   Amanda Seyfried  Christopher Egan  Vanessa Redgrave  Gael García Bernal  Franco Nero 
Valmistustiedot
Valmistusmaa:  Yhdysvallat
Tuotantoyhtiö:  Summit Entertainment
Levittäjä:  Summit Entertainment Netflix
Ensi-ilta:   Yhdysvallat 14. toukokuuta 2010  Suomi 23. heinäkuuta 2010 
Kesto:  105 minuuttia
Alkuperäiskieli:  englanti
Budjetti:  $30 000 000
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Rakkauskirjeitä Julialle (Letters to Juliet) on vuonna 2010 ensi-iltansa saanut yhdysvaltalainen romanttinen komediaelokuva, jonka pääosissa näyttelevät Amanda Seyfried, Chris Egan, Vanessa Redgrave, Gael García Bernal ja Franco Nero. Elokuvan on ohjannut Gary Winick. Se julkaistiin Pohjois-Amerikassa ja muissa maissa 14. toukokuuta 2010. Suomessa elokuva sai ensi-iltansa 23. heinäkuuta 2010.
Juoni

Nuori amerikkalainen Sophie työskentelee vapaaehtoisena Veronassa vastaamassa Shakespearen Romeon ja Julian saamiin kirjeisiin. Hän vastaa 1950-luvulla kirjoitettuun kirjeeseen. Vastauksen saatuaan alkuperäisen kirjeen kirjoittaja Claire matkustaa Italiaan etsimään kadotettua rakastettuaan.
Aiheesta muualla

Rakkauskirjeitä Julialle, Letters to Juliet Finnkino. Arkistoitu 13.8.2021. Viitattu 23.7.2010.
Aiheesta muualla > Arvostelut

Vanha-Majamaa, Anton: Rakkauskirjeitä Julialle  20.7.2010. Filmgoer.fi. Arkistoitu 13.4.2016. Viitattu 12.2.2016.
Tiede (lehti)

| Tiede |
| --- | --- |

Entiset nimet:  Tiede 2000
Kustantaja:  Sanoma Media Finland
ISSN:  ISSN 1457-9030 ja 2669-9788
Perustettu:  1980
Päätoimittaja:  Jukka Ruukki
Kotimaa:  Suomi
Kieli:  suomi
Aiheesta muualla
tiede.fi
Tiede (vuoteen 1999 Tiede 2000) on suomalainen tieteen aikakauslehti, jota on julkaistu vuodesta 1980 lähtien. Lehteä julkaisee Tieteen tiedotus ry ja kustantaa Sanoman tytäryhtiö Sanoma Media Finland. Tieteen päätoimittaja on ollut vuodesta 2005 lähtien Jukka Ruukki. Tiede-lehteä ilmestyy vuodessa 14 numeroa, ja vuonna 2020 sen lukijamäärä oli 279 000 lukijaa.
Lehti kertoo tieteen saavutuksista, meneillään olevista tutkimuksista ja tulevaisuuden tavoitteista. Vakiopalstoja ovat uutisosion lisäksi muun muassa Omat Sanat, Tiede vastaa ja Kuva-arvoitus. Jokaisessa lehdessä on useampia pidempiä artikkeleita, jotka ovat yleensä asiantuntijoiden kirjoittamia. Lehdessä on myös oma lukijoiden kysymyspalsta. Vastaajat vaihtelevat kysymyksen mukaan, koska jokaiseen kysymykseen vastaa kyseisen aihepiirin asiantuntija. Vanhat kysymykset vastauksineen ovat nähtävillä lehden nettitietokannassa.
Tiede-lehden verkkosivuilla on uutisia tiedemaailman tapahtumista ja blogeja. Sivuilla on myös vuoden 2000 jälkeen julkaistujen lehtien artikkeleita, uutisia ja lukijakysymyksiä. Sivuilla oli myös keskustelupalsta. Palstalle rekisteröityminen ei vaatinut lehden tilaamista. 12.12.2022 Sanoma-yhtiö lakkautti Tiede.fi -keskustelufoorumin.
Kirjallisuutta

Ruuskanen, Jali: Näin saatiin Suomeen tiedelehti: Tiede 2000.  Helsinki:  Tieteen tiedotus, 2009.  ISBN 978-951-98855-7-5
Aiheesta muualla

Tiede-lehden kotisivu.
Tiger-luokka (taisteluristeilijä)

| Tiger |
| --- | --- |
 HMS Tiger
Tekniset tiedot
Uppouma:  28 800 t (kuiva) 33 677 t (max)
Pituus:  214,6 m
Leveys:  27,6 m
Syväys:  8,7 m
Koneteho:  85 000 shp (suunniteltu) 104 635 hv (koeajoissa)
Nopeus:  28 solmua (suunniteltu) 29,07 solmua (koeajoissa)
Miehistöä:  1121
Aseistus
Meritorjunta:  8 × 13,5" Mk V/L45 -tykkiä kaksoistykkitorneissa 12 × BL 6" Mk VII -tykkiä 4 x Vickers 3 naulan kunnialaukaustykkiä 4 × 21" (533 mm) torpedoputkea
Ilmatorjunta:  2 × 3" 20 cwt MK I -ilmatorjuntatykkiä
Tiger-luokka oli Britannian Kuninkaallisen laivaston taisteluristeilijäluokka, jonka piti alun perin olla osa edeltävää Lion-luokkaa. Luokkaan suunniteltiin kaksi alusta, mutta ainoastaan yksi valmistui, HMS Tiger.
Tiger-luokan alusten piti alun perin olla Lion-luokan aluksia, mutta tammikuussa 1911 aloitettiin Vickers-Armstrongin telakalla Keisarillisen Japanin laivaston taisteluristeilijän Kongon rakentaminen. Kongon pääaseet oli sijoitettu uudella tavalla ainoastaan aluksen keulaan ja perään ja keskilaivaan sijoitettu torni oli jätetty kokonaan pois. Näin saatiin lyhyempään alukseen sama tulivoima kuin aiemmin. Samoin aluksen suojaa voitiin parantaa sisätilojen yhtenäistyessä.
Tihkovitsa

Tihkovitsan kylä vuonna 1942.
Tihkovitsa (ven. Ти́хковицы, Tihkovitsy) on kylä Leningradin alueen Hatsinan piirin Suuren-Kolppanan maalaiskunnassa Venäjällä. Se sijaitsee Suijanjoen varrella 19,5 kilometriä Hatsinasta lounaaseen. Asukkaita on 280 henkeä.
Kylä mainitaan 1600-luvun kartoissa. Vuonna 1848 siellä asui 171 inkerinsuomalaista savakkoa ja 30 inkerikkoa. Suomalaiset kuuluivat Koprinan luterilaiseen ja inkerikot Sivoritsan ortodoksiseen seurakuntaan. Kylän asukkaat olivat keisarillisen hovin apanaasimaiden talonpoikia.
Nykyään Tihkovitsa koostuu etupäässä puutarhapalstojen ympäröimistä omakotitaloista. Niistä noin 80 % on asuttuja vain kesällä. Puolentoista kilometrin päässä kulkee Pietarin ja Pihkovan välinen M20-valtatie. Kylästä on linja-autoyhteys Hatsinaan. Muita palveluja ei ole. Lähistöllä sijaitsee Inkerin kirkon leirikeskus.
Pyörätuolitanssi

Pyörätuolitanssia balilaisessa teatteriesityksessä.
Pyörätuolitanssi on tanssia, johon pyörätuolinkäyttäjä osallistuu. Pyörätuolitanssia voi harrastaa ryhmässä, paritanssina ja singlenä. Paritanssissa joko molemmat tanssijat tai vain toinen on pyörätuolinkäyttäjä. Combiparin muodostavat pyörätuolinkäyttäjä ja vammaton pystytanssija. Duoparin osapuolet tanssivat molemmat pyörätuolissa.
Freestyle-tanssissa on useita tanssilajeja countrysta flamencoon ja baletista jazziin. Freestyle-tyyli antaa tanssijoille vapaat kädet ilmaista itseään sekä luoda tanssiesityksiä. Street- ja showtanssit pitävät sisällään disco dancen, hiphopin ja useista eri tanssilajeista koostuvan showdancen, jotka ovat myös virallisia kilpailulajeja. Näitä lajeja harrastetaan tanssikouluissa ja seuroissa lajeihin perehtyneiden ohjaajien johdolla.
Historia

Pyörätuolitanssi on tullut Suomessa tanssikilpailujen ohjelmistoon 1990-luvulla, mutta laji on edelleen melko tuntematon.
Suomen pyörätuolitanssiliitto PYTLI ry on pyörätuolitanssin lajiliitto Suomessa, joka perustettiin vuonna 2006. Liitto järjestää pyörätuolitanssin Suomen mestaruuskilpailut ja kansalliset Suomi Open -kilpailut sekä valtakunnallisen Tanssi Estoitta -pyörätuolitanssileirin kerran vuodessa ja ylläpitää kalenteria muista suomalaisista sekä kansainvälisistä pyörätuolitanssitapahtumista. Lisäksi PYTLI järjestää muita kilpailuja ja leirejä, koulutuksia, lajiesittelyjä sekä näytöksiä. Liitto tukee paikallisia pyörätuolitanssitoimijoita ja auttaa pyörätuolitanssitoiminnan käynnistämisessä uusilla paikkakunnilla.
Vuonna 2017 pyörätuolitanssinopetusta Suomessa järjestetään muun muassa Helsingissä, Joensuussa, Jyväskylässä, Kouvolassa, Kuopiossa, Oulussa, Porvoossa, Tampereella ja Torniossa.
Pyörätuolitanssin suomalainen uranuurtaja on Risto Lång. Hän on ensimmäinen pyörätuolilla liikkuva ammattitanssija.
Pyörätuolitanssi kilpalajina

Pyörätuolitanssi on erinomainen liikuntavammaisten harraste- ja kilpaurheilulaji. Suomenmestaruus- ja kansainvälisellä tasolla lajissa kilpaillaan kymppitansseissa, joihin kuuluvat latinalais- ja vakiotanssit.
Pyörätuolitanssi kilpalajina > Luokittelu

Pyörätuolitanssissa, kuten kaikessa vammaisurheilussa, urheilijat luokitellaan toimintakyvyn mukaan eri luokkiin. Näin mahdollistetaan reilu kilpailu.
Pyörätuolitanssissa luokat ovat 1 ja 2. Karkeasti jaoteltuna luokan 1 tanssijoilla myös ylävartalon toimintakyky on heikentynyt, kun taas luokan 2 tanssijan ylävartalon toimintakyky on normaali tai lähes normaali. Luokkaan 1 luokiteltu henkilö voi olla loistava tanssija esimerkiksi ilmaisultaan ja ajoitukseltaan, mutta toimintakyvyn aleneman vuoksi kilpaileminen fyysisesti vahvempia luokan 2 tanssijoita vastaan ei olisi reilua. Onnistuneilla koreografisilla ratkaisuilla ja ahkeralla harjoittelulla myös luokan 1 tanssista saadaan näyttävää ja vauhdikasta.
Pyörätuolinkäyttäjä, jonka luokittelupistemäärä on 15 tai enemmän, kilpailee combi- ja singletanssissa luokassa 2. Pyörätuolinkäyttäjä, jonka luokittelupistemäärä on 14 tai vähemmän, kilpailee combi- ja singletanssissa luokassa 1.
Jos duoparin osapuolten luokittelupisteiden keskiarvo on 15 tai enemmän, on parin kilpailuluokka 2. Jos taas pisteiden keskiarvo on alle 15, pari kilpailee luokassa 1. Duotanssissa kilpailevan vammattoman tanssijan pistemäärä on automaattisesti 20, eikä häntä tarvitse luokitella. Combitanssissa kilpailuluokka määräytyy pyörätuolinkäyttäjän luokittelun mukaan.
Pyörätuolitanssi kilpalajina > Kilpailusäännöt > Säännöt Suomessa

Suomessa järjestettävissä kansallisissa ja kansainvälisissä non-IPC (Kansainvälinen paralympiakomitea) pyörätuolitanssikilpailuissa noudatetaan Suomen pyörätuolitanssilliitto PYTLI ry:n kilpailusäännöstöä. Suomessa järjestettävissä IPC:n alaissa pyörätuolitanssikilpailuissa noudatetaan IPC:n kansainvälisiä pyörätuolitanssikilpailusääntöjä.
Combiparin muodostavat pyörätuolinkäyttäjä ja vammaton pystytanssija. Duoparin osapuolet tanssivat molemmat pyörätuolissa.
Suomen pyörätuolitanssiliiton kilpailusääntöjen per 1.1.2017 mukaan sekä duo- että combiparin osapuolet voivat olla samaa tai eri sukupuolta kaikilla sarjatasoilla. Tulokassarjassa toinen duoparin tanssijoista voi olla myös vammaton. Pystytanssijalla voi samanaikaisesti olla korkeintaan kaksi paria. Pystytanssija voi kuitenkin kilpailla vain yhden parin kanssa kussakin lajissa eli vakio-, latinalais- ja freestyle-tanssissa. Tulokassarjassa tanssipari on sama vakio- ja latinalaistansseissa. Ainoastaan freestylessä voi tulokastason tanssijalla olla eri pari.
Erilliskilpailuissa ensemble- eli ryhmätanssissa tulee vähintään puolet (50 %) ryhmästä olla pyörätuolinkäyttäjiä. Singletanssissa voivat kilpailla vain todelliset pyörätuolinkäyttäjät. Pyörätuolinkäyttäjän kilpailukelpoisuuden kriteeri on täyttää minimivammaisuuden vaatimus.
Pyörätuolitanssi kilpalajina > Kilpailusäännöt > Kilpailijarekisteri

Suomen pyörätuolitanssiliitto ylläpitää kilpailijarekisteriä, jolla seurataan sarjanousupisteiden kertymistä paritanssikategorioissa. Pyörätuolitanssija voidaan merkitä rekisteriin vain virallisen luokituksen jälkeen. Ensimmäistä kertaa tulokassarjaan osallistunut kilpailija merkitään rekisteriin, kun kilpailunjärjestäjä ilmoittaa tulokset rekisterin ylläpidolle. Jo luokiteltujen kilpailijoiden osalta paritiedot päivitetään rekisteriin aina kilpailuilmoittautumisten yhteydessä.
Pystytanssija voi olla rekisterissä samanaikaisesti korkeintaan kahden parin kanssa, kuitenkin niin, että vakio-, latinalais- ja freestyletansseissa on kussakin vain yksi pari. Pyörätuolitanssijalla voi olla rekisterissä myös kaksi paria, toinen combissa ja toinen duossa. Pari ei voi samanaikaisesti osallistua saman kategorian eri sarjatasoille.
Pyörätuolitanssi kilpalajina > Kilpailusäännöt > Säännöt ulkomailla

Ulkomailla järjestettävissä non-IPC kilpailuissa noudatetaan kunkin maan kansallisia sääntöjä, jotka ovat pääpiirteissään linjassa suomalaisten sääntöjen ja IPC:n sääntöjen kanssa. Ulkomailla järjestettävissä IPC:n alaissa pyörätuolitanssikilpailuissa noudatetaan IPC:n kansainvälisiä pyörätuolitanssikilpailusääntöjä. Esimerkiksi kansainvälisissä IPC:n kilpailuissa voi pystytanssijalla olla vain yksi tanssipari.
Pyörätuolitanssi kilpalajina > Euroopan-mestaruuskilpailut

| 0 | 1 | 2 | 3 |
| --- | --- | --- | --- |
|  | 1991 | München | Saksa |
|  | 1993 | Oslo | Norja |
|  | 1995 | Duisburg | Saksa |
|  | 1997 | Härnösand | Ruotsi |
|  | 1999 | Ateena | Kreikka |
|  | 2001 | Papendahl | Alankomaat |
|  | 2003 | Minsk | Valko-Venäjä |
|  | 2007 | Varsova | Puola |
|  | 2009 | Tel Aviv | Israel |
|  | 2014 | Lomianki | Puola |
|  | 2016 | Kosice | Slovakia |
|  | 2018 | Lomianki | Puola |
|  | 2022 | Praha | Tsekki |
Pyörätuolitanssi kilpalajina > Maailmanmestaruuskilpailut

| 0 | 1 | 2 | 3 |
| --- | --- | --- | --- |
|  | 1998 | Tokio | Japani |
|  | 2000 | Oslo | Norja |
|  | 2002 | Varsova | Puola |
|  | 2004 | Tokio | Japani |
|  | 2006 | Papendahl | Alankomaat |
|  | 2008 | Minsk | Valko-Venäjä |
|  | 2010 | Hannover | Saksa |
|  | 2015 | Rooma | Italia |
|  | 2017 | Malle | Belgia |
|  | 2019 | Bonn | Saksa |
|  | 2023 | Genova | Italia |
Aiheesta muualla

Suomen pyörätuolitanssiliitto PYTLI ry
Keski-Suomen pyörätuolitanssijat ry (Arkistoitu – Internet Archive)
Pirkanmaan pyörätuolitanssijat ry
Uudenmaan pyörätuolitanssijat ry
Pyörätuolitanssiseura Wendarit ry (Arkistoitu – Internet Archive)
Tanssii Tätien Kanssa ry
Tanssiurheiluseura Stepping Out ry
World Para Dance Sport
Pyörätuolitanssin SM-kilpailut Lohjalla 2012.